open-index/open-wikipedia-markdown huggingface dataset:
Ravggon

**Ravggon** lii vuáččulâš, ive 2012 vuáđudum aalmugrock-juávkku, mii ráhtá muusik orjâlâškielân. Juávhust lává ei. sämmilâš SomBy rockjuávhust uápis oobbiš Milla já Unna-Maari Pulska.

## Historjá
Ravggon-juávhu vuáđudáin Milla Pulska já kitarist Matti Naakka ive 2012 loopâst. Čuávuváá ive juovlâmáánust lâi Ravggon vuossâmuš konsert, mii uárnejui Sajosist.

Juávhu vuossâmuš single *In dárbbat appelsiinnaid* almostui njuhčâmáánust 2015. Singlest rahtui meid muusikvideo. Siämmáá ive pessijái Ravggon uásálistij Sámi Grand Prix lávlumuásán Kuovdâkiäinust pittáin *Máska*. Juávkku poođij kuálmádin.

Keessiv 2016 Tuupa Records almostitij Ravggon vuossâmuu album *Ráji ravddas*. Almostittem ohtâvuođâst juávkku jottái turneen Taažâst, Latviast, Eestienâmist já Suomâst. Turneemääđhist Ravggon čuojâttij ei. festivaalijn, škoovlâin já klubijn.

## Jesâneh
* Milla Elmiina Pulska, laavlâ
* Unna-Maari Pulska, kuoskâttâsčuojânâs
* Matti Naakka, kiitaar
* Erno Karjalainen, basso
* Panu Klemettilä, časkemčuojânâsah

## Diskografia
* 2016 – *[[Ráji ravddas]]*
* 2024 – *[[Gapmu (Ravggon album)|Gapmu]]*

### Nurâldâhskiäruh
* 2016 – *[[Sámi Grand Prix 2014 & 2015 (album)|Sámi Grand Prix 2014 & 2015]]*, pittáin  *Máska*

### Singleh
* 2015 – *[[In dárbbat appelsiinnaid]]*
* 2017 – *[[Nealgeáhpi]]*
* 2020 – *[[Čalmmo]]*

## Fáádást eres soojijn
* ''In dárbbat appelsiinnaid'' -pitá muusikvideo YouTubest

## Käldeeh
Skábma – Snowfall

**Skábma – Snowfall** lii ive 2022 videospellâ, mii lii uážžum inspiraatio sämmilii kulttuurist já sämmilijn mainâsijn. Tamperelâš spellâirâttâs Red Stage Entertainment lii vuávám speelâ. Ohtâ spellâirâttâs vuáđudeijein já speelâ vuávájeijein, Marjaana Auranen, lii jieš sämmilâš.

Skábma – Snowfall lii fantasia- já mainâsspellâ. Speelâ vuávájeijeeh láá jiejah ráhtám speelâ juonâ, veikkâ eres ulmui vuáttámušah láá movtijdittâm speelâ rähtimist. Mainâseh láá nurrum pirrâ Säämi. Siämmáá mainâsist kávnojeh távjá eenâb ko ohtâ versio. Speelâ vuáváámist mainâs uásih láá valdum tiebbin tääbbin, já toh láá ovtâstittum ohtân mainâsin. Ton lasseen, ete speelâ tyehin lii sämmilâš kulttuur, taat lii meiddei vuosmuš tohe, ko stuorrâ videospellâ lii jienâčaittâlum ollásávt tavesämikielân.

Juonâ álgá tast, ko nuorâ puásuikeččee Áilu kávná puáris já vájáldittum nuáidiruumbu. Sun aalgât pálgás, vâi sun šodâččij uáinojeijen já pyeredeijen. Spellâ lii spellâmnáál tiäturáin, já tom puáhtá uástiđ spellâkaavpijn neetist. Vuáváámeh láá, ete spellâ almostuvá meiddei konsolspellân aldapuátteevuođâst.

## Palhâšumeh
Skábma – Snowfall vuoitij ive 2022 palhâšume Suomâ pyeremus kreatiivlâžžân spellân.

Ive 2023 Nordic Games Awards -kištoost Skábma – Snowfall vuoitij kyehti palhâšume: tave-enâmij pyeremus spellâ já pyeremus taaiđâ. Kišto eehidjuhle uárnejui vyesimáánu 25. peeivi 2023 Malmöst, Ruotâst.

## Fáádást eres soojijn
*Speelâ päikkisiijđoh 

## Käldeeh
Ive 1988 tälviolympialij miitaaltavlustâh

**[[Tälviolympialiih 1988|Ive 1988 tälviolympialijn]]** lijjii fáárust 1 423 valastâlled (1 122 almajid já 301 nisonid) 57 enâmist, kiäh kištottâllii 46 tábáhtusâst. Puoh enâmustáá mitalijd vuoitij Sovjetlitto. Sovjetlittoliih valastâlleeh vuoittii ohtsis 29 mitalid: 11 kollemitalid, 9 silbâmitalid já 9 pronssimitalid.

## Miitaaltavlustâh
[thumb|[Alberto Tomba vuoitij kyehti kollemiitaal Calgary tälviolympialijn ive 1988.]]

* iššeedeennâm

## Käldeeh
788

**788** (**DCCLXXXVIII**) lâi kárgámihe, mii juliaanlâš kalender mield aalgij majebaargâ já nuuvâi koskoho. Tot lâi 780-lovo oovcád ihe.

## Tábáhtusah

## Šoddâmeh
* syeinimáánu 18. peeivi – Li Zaiyi, Tang-dynastia kenraal (j. 837)

## Jämimeh
* čohčâmáánu 6. peeivi – Ōnakatomi no Kiyomaro, jaapaanlâš aatellâš (š. 702)
* čohčâmáánu 23. peeivi – Ælfwald I, Northumbria kunâgâs (šoddâmihe ij tiäđust)
### Tärhis peivimeeri ij tiäđust
* Mazu Daoyi, kiinalâš buddhalâš muŋkki (š. 709)

## Kalender

## Fáádást eres soojijn

## Käldeeh
709

**709** (**DCCIX**) lâi normaalihe, mii aalgij já nuuvâi juliaanlâš kalender mield majebaargâ. Tot lâi 700-ihelove majemuš ihe.

## Tábáhtusah
### Tärhis peivimeeri ij tiäđust
* Ceolred šoodâi Mercia kunâgâssân.

## Šoddâmeh
* skammâmáánu 18. peeivi – Kōnin, Jaapaan kiäisár iivij 770–781 (j. 782)
### Tärhis peivimeeri ij tiäđust
* Mazu Daoyi, kiinalâš buddhalâš muŋkki (j. 788)
* Zhang Xun, Tang-dynastia kenraal (j. 757)

## Jämimeh
* juovlâmáánu 27. peeivi – Doulu Qinwang, Tang-dynastia politikkár (šoddâmihe ij tiäđust)

## Kalender

## Fáádást eres soojijn

## Käldeeh
David Bowie (ive 1967 album)

**David Bowie** lii siämmáánommâsâš lávloo vuossâmuš studioalbum. Tom almostitij Deram Records kesimáánust 1967 Ovtâstum kunâgâskoddeest já porgemáánust 1967 Ovtâstum staatâin. 

Album lii oovtâkiärdánis já keppâ pop, mon sanniittâsah láá humoristliih já makabeerliih. Album ij miänástum kávpálávt, ijge Bowie maŋeláá váldám tom fáárun albumij uđđâsistalmostittemkampanjaid.

## Pitáh
Puoh pittáid lii nuotâstâm já čáállám David Bowie. Ovtâstum staatâin almostum albumist iä lah pitáh *We Are Hungry Men* já *Maid of Bond Street.*

## Musikkáreh

* David Bowie – lávloo, kiitaar, saksofon já  heiviittâsah
* Derek Boyes – uurguh
* Dek Fearnley – basso
* John Eager – ruumbuh

## Käldeeh
Listo El Salvador tullâvaarijn

thumb|Santa Ana
thumb|San Vicente
thumb|San Miguel
Taat lii **listo [[tullâvääri|tullâvaarijn]] [[El Salvador]]ist**.

## Tullâväärih

## Käldeeh
Listo Ruanda tullâvaarijn

thumb|Karisimbi
Taat lii **listo [[tullâvääri|tullâvaarijn]] [[Ruanda]]st**.

## Tullâväärih

## Käldeeh
Listo Kap Verde tullâvaarijn

thumb|185px|Fogo
Taat lii **listo [[tullâvääri|tullâvaarijn]] [[Kap Verde]]st**.

## Tullâväärih

## Käldeeh
Listo Tšad tullâvaarijn

thumb|205px|Emi Koussi
thumb|205px|Toussidé
Taat lii **listo [[tullâvääri|tullâvaarijn]] [[Tšad]]ist**.

## Tullâväärih

## Käldeeh
Listo eennâmkoddekirjeráájuin

Suomâst lijjii 19 **[[Eennâmkoddekirjerááju|eennâmkoddekirjerááijud]]**, ko toi toimâ lopâttui juovlâmáánu 31. peeivi 2017. Eennâmkoddekirjeráájui sajan uđđâivemáánu 1. peeivi 2018 vuáđuduvvojii oovce kuávlulii ovdedempargo tipšoo kirjerááijud.

## Eennâmkoddekirjeráájuh

## Käldeeh
Pilvi Takala

**Pilvi Takala** (š. 1981, Helsig, Suomâ) lii syemmilâš kovetaaidâr já kirječällee, kote áásá já parga Amsterdamist já Istanbulist.

Takala finnij hollandlii Prix de Rome -palhâšume ive 2011 sehe Emdash Award -palhâšume já kovetaiđuu staatâpalhâšume ive 2013. Sun väljejui Suomâ ovdâsteijen Venetsia biennaalân ive 2021.

## Škovlim
Takala valmâštui kovetaiđuu miäštárin Taaiđâollâopâttuv Kovetaaiđâakatemiast ive 2006. Ton lasseen sun lii luuhâm pirâstaiđuu Glasgow School of Artist.

## Palhâšumeh
* Kettupäivät, pyeremus keččâlâddâmvuálásâš elleekove, 2010
* Prix de Rome, 2011
* Emdash Award, 2013
* Kovetaiđuu staatâpalhâšume, 2013

## Fáádást eres soojijn
* link=https://pilvitakala.com|10x10px Pilvi Takala päikkisijđo

## Käldeeh
Azərbaycan marşı

**Azərbaycan marşı** lii Azerbaidžan aalmuglâšlaavlâ. Tot lii lamaš kiävtust ive 1992 rääjist. Lavluu muusik lii ráhtám Üzeyir Hacıbəyov, já ton saanijd lii čáállám Əhməd Cavad.

## Säänih (azerbaidžankielân)
:Azərbaycan! Azərbaycan!
:Ey qəhrəman övladın şanlı Vətəni!
:Səndən ötrü can verməyə cümlə hazırız!
:Səndən ötrü qan tökməyə cümlə qadiriz!
:Üçrəngli bayrağınla məsud yaşa!
:Üçrəngli bayrağınla məsud yaşa!

:Minlərlə can qurban oldu,
:Sinən hərbə meydan oldu!
:Hüququndan keçən əsgər,
:Hərə bir qəhrəman oldu!

:Sən olasan gülüstan,
:Sənə hər an can qurban!
:Sənə min bir məhəbbət
:Sinəmdə tutmuş məkan!

:Namusunu hifz etməyə,
:Bayrağını yüksəltməyə
:Namusunu hifz etməyə,
:Cümlə gənclər müştaqdır!
:Şanlı Vətən! Şanlı Vətən!
:Azərbaycan! Azərbaycan!
:Azərbaycan! Azərbaycan!

## Käldeeh
Listo lavluin, moh pessii Hit Parade Italia -listo njunošân ive 1970 (Italia)

Taat lii listo pitáin, moh pessii Hit Parade Italia -listo njunošân ive 1970.

## Listo

Enâmustáá vuobdum single Italiast ive 1970 lii Insieme/Viva lei. Tot ij kuittâggin peessâm listo njunošân.

### Artisteh, kiäh pessii Hit Parade Italia -listo njunošân ive 1970

## Käldeeh
Pennuupeivi

**Pennuupeivi** lii väldikodálâš teemapeivi, mii Suomâ kennellitto lii ornim jyehi ive cuáŋuimáánu 24. peeivi ive 2007 rääjist. Kennelpirrâduvah pirrâ Suomâ uárnejeh pennuupeeivi maaŋgâlágán pennuid lohtâšuvvee tábáhtusâid.

## Historjá
Pennuupeeivi iävtuttij Suomâ kennellito kunneejeessân Pertti Kuopila. Taan keežild teemapeeivi uárnejuvvoo cuáŋuimáánu 24. peeivi, tastko taat lii syemmilâš kalenderist Peerti peivi.

## Käldeeh
Luándukukái peivi

**Luándukukái peivi** lii teemapeivi, mii uárnejuvvo jyehi ive kesimáánu kuálmád pasepeeivi pirrâ Tave-enâmij. Teemapeivi uárnejui vuossâmuu keerdi Tanskaast ive 1988. 14 ihheed maŋeláá Ruotâ já Taažâ orniiškuottii tábáhtusâid teemapeeivi kunnen, Suomâ ive 2003 já Island ive 2004.

Luándukukái peeivi ulmen lii šaddotubdâm ovdedem sehe ohtsâš luándufeeriimij faallâm nuuvt maŋgâsân ko máhđulâš. Peeivi ääigi ubâ Suomâst sehe eres-uv Tave-enâmijn uárnejuvvojeh šaddomoheh.

## Teemah ive 2008 rääjist

## Käldeeh
Listo lavluin, moh pessii listo njunošân ive 1971 (Irland)

Taat lii listo pitáin, moh pessii Irish Singles Chart -listo njunošân Irlandist ive 1971.
## Listo

## Käldeeh
Listo lavluin já albumijn, moh pessii Ö3 Austria Top 40 -listo njunošân ive 2009 (Nuorttâriijkâ)

Taat lii listo pitáin já albumijn, moh pessii Ö3 Austria Top 40 -listo njunošân ive 2009.
## Listo

## Käldeeh
Eino Leino -palhâšume

**Eino Leino -palhâšume** (, ) lii syemmilâš kirjálâšvuotâpalhâšume, mon mieđeet jyehi ive Eino Leino -siäđus. Palhâšume lii juohhum ive 1956 rääjist. 

## Vyeitteeh

## Käldeeh
Trio no Treble

**Trio no Treble** lii ive 2017 vuáđudum tävgičuojânâstrio Ruándimist, Taažâst. Trio lii tobdos tast, ete sist lii kontrabasso, ige vivlu tegu ärbivuáválâš tävgičuojânâstriost lii. Anarâškielân trio nommâ meerhâš *kulmâs [[Diskant|diskanttáá]]*, tastko triost váilu ton ärbivuáválâš ollâjienâsâš čuojânâs vivlu.

## Historjá
Trio No Treble -juávhu vuáđudii Lars Marius Hølås (alttovivlu), Eivind Rossbach Heier (sello) já Jostein Bolås Brødreskift (kontrabasso) ive 2017. Tast maŋa trio lii almostittâm kyehti sooloalbum, kyehti ep-album, kyehti single já čuojâttâm ei. Klaus Sonstad *En gang til!* -albumist. 

Ton lasseen trio lii čuojâttâm oovtâst maaŋgâi tobdos taažâi artistijguin tegu Arve Tellefsen, Bettan, Mads Hansen, Linni Meister, Nicolay Ramm já Ronny Kjøsen. Trio lii meid tobdos jieijâs juovlâkalenderist, mii almostuvá jyehi ive. Toos lává uásálistám ei. Stephen Fry já Taažâ tááláš uáiviminister Jonas Gahr Støre.

## Diskografia
### Studioalbumeh
* 2020 – *Trio no Treble*
* 2020 – *Christmas in the Ear*

### EP-skiäruh
* 2020 – *Classical*
* 2020 – *The Devil's Deal Trio*

### Singleh
* 2020 – *Waltzing Matilda*
* 2021 – *Aprilsnarr* oovtâst Rasmus og Verdens Beste Bandáin

## Fáádást eres soojijn
* Trio virgálâš päikkisijđo 

## Käldeeh
Corbin Bleu

**Corbin Bleu** (š. kuovâmáánu 21. peeivi 1989, Brooklyn, New York, Ovtâstum staatah) lii ovtâstumstaatâlâš čaittâleijee.

Suu vuosmuuh elleekove- já televisioroolah lijjii 1990-lovo aalgâst. Sun lii lamaš ovdâmerkkân elleekuuvijn *[[Soldier]]* (1998), *[[Mystery Men]]* (1999) já *[[Galaxy Quest]]* (1999). Maŋgii sun čaittâl mottoomlágán skeelmâ teikâ rikolii.

## Filmografia
### Elleekoveh

### TV-elleekoveh

## Discografia
### Studio-albumeh
**[[Another Side (Corbin Bleu album)|Another Side]]* (2007)
**[[Speed of Light (album)|Speed of Light]]* (2009)

### Soundtrack-albumeh
**[[High School Musical (soundtrack)|High School Musical]]* (2006)
**[[Jump In! (soundtrack)|Jump In!]]* (2007)
**[[High School Musical 2 (soundtrack)|High School Musical 2]]* (2007)
**[[High School Musical 3: Senior Year (soundtrack)|High School Musical 3: Senior Year]]* (2008)
**[[Holiday Inn (musikaal)|Holiday Inn]]* (2017)
**[[Kiss Me, Kate]]* (2019)

## Fáádást eres soojijn

* 

## Käldeeh
Moholt kirjerááju

thumb|right|Moholt kirjerááju kesimáánust 2023
thumb|right|Kirjeráájust láá šadoh, maid puáhtá luoihâttiđ.
**Moholt kirjerááju** () lii ive&nbsp;1989 vuáđudum kaavpuguásikirjerááju Ruándimist, Taažâst. Tot kulá Ruándim almolâš kirjeráájun uáivikirjerááju já Buran, Byåsen, Heimdal, Klæbu, Ranheim, Risvollan já Saupstad kirjeráájui lasseen. Kirjerááju lii meid jieštoimâkirjerááju () ađai ulmuuh pyehtih kevttiđ kirjerááju jiešpalvâlemprinsiip mield ávusorroomaaigij ulguubeln-uv.

Kiirjij lasseen kirjeráájust puáhtá kevttiđ 3D-printter teikkâ luoihâttiđ šleđgâlâš täävvirpyerá já jyehilágán pargopiergâsijd tegu čäcipismárijd, njađđeid já kuárrummašinijd. Toos lasseen kirjeráájust puáhtá luoihâttiđ siemânijd já šaddoid siämmáánáál ko kiirjijd. 

## Historjá
Moholt kirjerááju vuáđudui ive&nbsp;1989, ko Charlottenlund, Åsvang já Solbakken uálgikirjeráájuh lopâttuvvojii, já toi tooimah sirdâšuvvii uđđâ ohtâsâš kirjeráájun.

### Kirjerááju tááláš sajadâh já viäsu
Juovlâmáánu 3. peeivi 2018 kirjerááju varrij čujottâsâst Brøsetvegen 168 ton tááláá sajadâhân Moholt uáppeeaassâmkuávlun čujottâsân Moholt Allmenning 1. Kirjeráájust láá kyehti keerdi: vuossâmuu keerdist lii puoh, eereeb mangakirjeh já eŋgâlâskielâ kirjeh, moh láá nube keerdi luptâstuvvâst. Keerdij kooskâst láá porthááh, moh tuáimih siämmást meid amfiteatterin. Porthááh láá pivnohis čokkânemsaje kirjerájukuossijd.

Siämmáá táálust láá meid kähviviäsu Ankomst já uáppei kulttuurviäsu Loftet. Kähviviäsu Ankomst lii vuossâmuu keerdist já kulttuurviäsu Loftet lii nube keerdist luuhâmluptâstuv tovnbeln uuvsâ tyehin. Ovdil Ankomst saajeest lâi nubbe kähviviäsu, mon nommâ lâi Kafé Kjøkkenbordet.

## Koveh kirjeráájust

Tiätuvuárkká:Moholt bibliotek 14JUL2023 12.jpg|Luoihâttemtiskâ
Tiätuvuárkká:Moholt bibliotek 14JUL2023 01.jpg|Kirjeráájust láá siemâneh, maid puáhtá luoihâttiđ.
Tiätuvuárkká:Moholt bibliotek 14JUL2023 03.jpg|3D-printter
Tiätuvuárkká:Moholt bibliotek 14JUL2023 10.jpg|Kirjeráájust puáhtá spellâđ šaaki.
Tiätuvuárkká:Moholt bibliotek 14JUL2023 06.jpg|Luptâstuvvâst puáhtá luuhâđ mangaid já eŋgâlâskielâg kiirjijd.


## Käldeeh
Telejienâstem

**Telejienâstem** teikkâ **puhelinjienâstem** lii káidusjienâstemvyehi, moin ulmuuh pyehtih jienâstiđ puhelin, tekstâviestâ, moobiilheiviittâs teikkâ internet peht. Jienâsteijeeh pyehtih tiätupuudâ valjiđ iävtukkâsâin pyeremuu teikkâ hiäivulumos.

## Historjá
Telejienâstem kevttuuškuođij 1990-lovvoost. Ovdâmerkkân Euroviisuin telejienâstem kevttui vuossâmuu tove ive 1997. Talle tuše vittâ eennâm kevttii tom: Ovtâstum kunâgâskodde, Ruotâ, Nuorttâriijkâ, Sveicci já Saksa. Ive 1998 rääjist puoh enâmeh láá kiävttám telejienâstem Euroviisuin.

## Käldeeh
Ruándim

[thumb|right|[Nidaros tuámukirkko]]
thumb|right|Rađevávnu Ruándimist
[thumb|right|[Moholt kirjerááju|Ruándim almolâš kirjerááju Moholtist]]
**Ruándim** ( já , ovdil *Nidaros* já *Trondhjem*) lii kaavpug já kieldâ Trøndelag läänist, Taažâst. Tot lii ässeelovo mield Taažâ kuálmádin stuárráámus kaavpug Oslo já Bergen maŋa. Ive&nbsp;2023 aalgâst Ruándimist assii 212&nbsp;660 olmožid. Ruándim vijđodâh lii 528,6&nbsp;km², mast 6,08&nbsp;km² lii čääci.

## Historjá
Ruándim tärhis vuáđudempeeivi teikkâ -saje ij tieđe kihheen, mut mainâs mield Taažâ kunâgâs Olav Tryggvason vuáđudij Ruándim ive&nbsp;997. Siämmáá ive sun huksiiškuođij kunâgâskärdin, Klemenskirho já kaavpug haaldâtlâš kuávdáá tobbeen. Toos lasseen sun juovij enâmijd kävppialmaid já tyejičeppijd.

## Eennâmtieđâ
### Sajadâh já rääjih
Ruándim kuávdáš ađai *Midtbyen* lii Nidjuuvâ já Ruándimvuonâ kooskâst. Ruándim naaburkieldah láá Malvik nuorttân, Selbu já Melhus mäddin já Ruándimvuonâ nubebeln Indre Fosen.

### Morfologia
Alemus saje Ruándimist lii Kråkfjellet, mii paijaan 816,66 meetter alodâhân.

### Šoŋŋâdâh
Šoŋŋâdâh Ruándimist lii pivvâl já laavtâs.

## Haldâttâh já politiik
### Kuávlulâš jyehim
Iivij 1992–2005 Ruándimist lijjii kuttâ haaldâtlâš kaavpuguási: Sentrum, Strinda, Byåsen, Nardo, Saupstad já Heimdal. Ive&nbsp;2005 rääjist Ruándim lii juohhum NAV jyehim mield neelji kaavpuguásán. Talle jyehi uđđâ kaavpuguásist assii suulân 40&nbsp;000 olmožid:

* Midtbyen, moos kuleh Midtbyen, Tyholt, Byåsen, Trolla já Ila.
* Østbyen, moos kuleh Møllenberg, Nedre Elvehavn, Lade, Strindheim, Charlottenlund, Vikåsen já Ranheim.
* Lerkendal, moos kuleh Lerkendal, Nardo, Flatåsen já Moholt.
* Heimdal, moos kuleh Heimdal, Byneset, Tiller, Kolstad, Saupstad já Kattem.

## Pegâlmâs ruándimliih
*Čyeigee Marit Bjørgen
*Čyeigee Johannes Høsflot Klæbo 
*Kirječällee Erlend Loe
*Pääččimčyeigee Emil Hegle Svendsen

## Ustevvuotâkaavpugeh
Ruándim ustevvuotâkaavpugeh láá:

*  Ramallah, Palestiina
*  Petah Tikva, Israel
*  Odense, Tanska
*  Norrköping, Ruotâ
*  Dunfermline, Skotland
*  Tampere, Suomâ
*  Darmstadt, Saksa
*  Graz, Nuorttâriijkâ
*  Split, Kroatia
*  Vallejo, Kalifornia, Ovtâstum staatah
*  Tiraspol, Moldova
*  Klaksvík, Färsuolluuh
*  Kópavogur, Island
*  Keren, Eritrea
*  Östersund, Ruotâ

## Fáádást eres soojijn

## Käldeeh
Listo lavluin já albumijn, moh pessii listo njunošân ive 1982 (Saksa)

Taat lii listo pitáin já albumijn, moh pessii listo njunošân Saksaast ive 1982.

## Listo

## Käldeeh
Jyelgipáálu nisonij maailmmiäštárkištoh 2023

**Jyelgipáálu nisonij maailmmiäštárkištoh 2023** uárnejuvvojii Australiast já Aotearoast ađai Uđđâ-Seelandist 20.7.–20.8.2023. Taat lâi oovcád tohe, ko jyelgipáálu nisonij MM-kištoh uárnejuvvojii. MM-kištoh uárnejuvvojeh jyehi niäljád ive. Kištoi fiinaal spellui porgemáánu 20. peeivi Sydneyst Australiast. Finalist Espanja vuoitij Eŋland 1–0. Kištoid puovtij čuávvuđ Ylest teikkâ Yle Areenast.

Kištoin lijjii fáárust juávhuh 32 enâmist. Tave-enâmijn lijjii fáárust Ruotâ, Taažâ já Tanska. Suomâ juávkku lâi fáárust rätkimpaajeest, mutâ tot poođij kuálmádin jieijâs uásáduvâst Ruotâ já Irland maŋa. Tienuuvt Suomâ ij peessâm MM-kištoid.

## Valjimproosees
Kuovâmáánu 19. peeivi 2019 FIFA almottij, et maailmmiäštárkištoi valjimproosees lii álgám. Aalgâst oovce enâmid lijjii perustum kištoi orniimist, mut loppâloopâst tuše nelji eennâm vuolgâttii ucâmuš: Kolumbia, Jaapaan, Brasilia já Australia/Uđđâ-Seeland (ohtsâšucâmuš). Sehe Brasilia já Jaapaan kessii maasâd jieijâs ucâmuš maŋeláá ovdil lopâlii jienâstem.

Lopâlâš jienâstem uárnejui kesimáánu 25. peeivi 2020. Australia já Uđđâ-Seeland vuoittii Kolumbia jienâiguin 22–13. Taat lâi vuossâmuš tohe, ko jyelgipáálu nisonij maailmmiäštárkištoh uárnejuvvojii eenâb ko oovtâ enâmist.

## Spellâmsajeh
Uuccâmproosees ääigi Australia já Uđđâ-Seeland almottii ohtsis 12 spellâmsaijeed, main 7 láá Australiast já 5 Uđđâ-Seelandist. Njuhčâmáánu 31. peeivi 2021 FIFA almottij lopâlijd iššeedkaavpug- já spellâmsajevaljiimijd: Australiast kištoh spiällojii kuuđâ stadionist já Uđđâ-Seelandist neelji stadionist.

## Syemmilâš ovdâstem kištoin
Veikkâ Suomâ juávkku ij lamaš fáárust, te kištoin lâi liijká syemmilâš ovdâstem. Kištoin lijjii 33 tuámárid, já syemmilâš Lina Lehtovaara lâi ohtâ sist. Sun peesâi paargon jo nube kištopeeivi, ko sun lâi tuámárin Nigeria-Kanada speelâst. Speelâst lijjii korrâ tileh, já Lehtovaara kaartâi adeliđ speelâ ääigi kyehti fiskis koortâ já oovtâ ruopsis koortâ. Speelâ loppâpuáđus lâi 0–0.

## Kištoi algâuási: uásáduvah
Kištoid uásálistii 32 enâmid. Toh juáhhojii käävci uásádâhân roovvâdmáánu 22. peevi 2022. Jyehi uásáduvâst láá nelji juávhu.

### Vuossâmuuh speelah
Tuorâstuv syeinimáánu 20. peeivi spiällojii kištoi vuossâmuuh speelah. Vuossâmužžân spellii uárnejeijee-enâmeh: Uđđâ-Seeland vuástá Taažâ já Australia vuástá Irland. Uđđâ-Seeland olâttij, ko tot vuoitij Taažâ. Taat lâi vuossâmuš tohe, ko Uđđâ-Seeland lii vuáittám speelâ MM-kištoin, veikkâ ovdil 2023 tot lâi-uv lamaš fáárust kištoin vittii. Ovdil tot lâi táppám 12 spellâd já spellâm täsispeelâ kulmii. Nubbe uárnejeijee-eennâm, Australia, vuoitij meiddei vuossâmuu speelâs Irland vuástá.

### Uásádâh A

### Uásádâh B

### Uásádâh C

### Uásádâh D

### Uásádâh E

### Uásádâh F

### Uásádâh G

### Uásádâh H

## Kištoi loppâuási: kočâttemspeelah
Kočâttemspelláid pessii 16 juávkkud ađai kyehti pyeremuu juávhu jyehi uásáduvâst.
### Puátuseh

## Fáádást eres soojijn

## Käldeeh
Serie A 1987–1988 (nisoneh)

**Serie A 1987–1988** lii Italia nisonij jyelgipáálu alemuu liigatääsi 21. paje. Tot aalgij roovvâdmáánu 17. peeivi 1987 já nuuvâi kesimáánu 4. peeivi 1988.

## Juávhuh
Fáárust lijjii ohtsis 16 juávkkud: 3 juávhu Lombardiast, 2 juávhu Emilia-Romagnast, 2 juávhu Toscanast, 2 juávhu Apuliast, 2 juávhu Campaniast, 1 juávkku Piemontest, 1 juávkku Friuli-Venezia Giuliast, 1 juávkku Marchest, 1 juávkku Latiumist já 1 juávkku Calabriast.

## Lopâlâš tavlustâh
 lii Italia miäštár 1987–1988. Ruopsâdin merkkejum juávhuh koččii Serie A:st vyeleeb liigatáásán. 




**Ivneh:**
&nbsp;&nbsp;&nbsp;&nbsp;&nbsp; Italia miäštár
&nbsp;&nbsp;&nbsp;&nbsp;&nbsp; Serie B 1988–1989

**Čuággáh:**
2 (vuáittu), 1 (täsispellâ), 0 (táppu)


## Käldeeh
Serie A 1986–1987 (nisoneh)

**Serie A 1986–1987** lii Italia nisonij jyelgipáálu alemuu liigatääsi 20. paje. Tot aalgij skammâmáánu 22. peeivi 1986 já nuuvâi syeinimáánu 4. peeivi 1987.

## Juávhuh
Fáárust lijjii ohtsis 16 juávkkud: 2 juávhu Lombardiast, 2 juávhu Emilia-Romagnast, 2 juávhu Toscanast, 2 juávhu Piemontest, 2 juávhu Campaniast, 2 juávhu Latiumist, 1 juávkku Apuliast, 1 juávkku Friuli-Venezia Giuliast, 1 juávkku Marchest já 1 juávkku Calabriast.

## Lopâlâš tavlustâh
 lii Italia miäštár 1986–1987. Ruopsâdin merkkejum juávhuh koččii Serie A:st vyeleeb liigatáásán. 




**Ivneh:**
&nbsp;&nbsp;&nbsp;&nbsp;&nbsp; Italia miäštár
&nbsp;&nbsp;&nbsp;&nbsp;&nbsp; Serie B 1987–1988

**Čuággáh:**
2 (vuáittu), 1 (täsispellâ), 0 (táppu)


## Käldeeh
Paijeelkulâttempeivi

**Paijeelkulâttempeivi** () meerhâš äigipuudâ, kuás rekinistmij mield ulmui kulâttem mana paijeel eennâmpáálu jyehi-ivváá ääpist pyevtittiđ luánduriggoduvâid. Paijeelkulâttem lii ohtâ merhâšitteemuin suujâin šoŋŋâdâhnubástusân já luándulappuumân. Paijeelkulâttempeivi lii rekinistum ive 1970 rääjist ain onnáá piäiván. 

Maailm já staatâi paijeelkulâttempeeivijd rekinisteh Global Footprint Network -äššitobdeeornijdume já kanadalâš York ollâopâttâh. Paijeelkulâttempeivi rekinistoo čuávuváá kaava mield:
: \frac{ \text{eennâmpáálu biokapasiteet}}{\text{olmooškode ekologâlâs kulâttem}} \times 365 = \text{EOD}
Paijeelkulâttempeeivih rekinistojeh meid sierâ enâmáid. Sierâ enâmij já ubâ eennâmpáálu paijeelkulâttempeeivijd ij pyevti verdidiđ aaibâs tievâslávt koskânis, mut kuittâg toh čäittih, ete ovdánâm enâmijn kulâttem lii stuárráb ko kievhib enâmijn, kost ij lah máhđulâšvuotâ kulâttiđ ko aaibâs velttidmettum pyevtittâsâid. Puoh maailm enâmijn ij lah paijeelkulâttempeivi. Tain enâmijn uđâsmuvvee luánduriggoduvâi kulâttem ässei peht lii killeel, ađai ucceeb ko eennâmpáálu biokapasiteet per olmooš.

Paijeelkulâttem jođálmit meccilappum, eennâm eroosio, biologilii maaŋgâhámásâšvuođâ kiäppánem já čiđđâdioksid lasanem, mii pelestis lii suijân šooŋâ robdâalmonij lassaanmân já purrâmušpuovtâdâs kiäppánmân.

## Suomâ
Suomâst paijeelkulâttempeivi lii táválávt kiđđuv. Syemmiliih láá ohtâ maailm enâmustáá kulâtteijee aalmugijn. Stuárráámuuh suujah syemmilij paijeelkuulâtmân láá energiapuovtâdâs, jotoluv sehe purrâmušpuovtâdâs šaddovistekaasuluáštádâsah. Kyehti kuálmádâs Suomâ paijeelkuulâtmist šaddeh šaddovistekaasuluáštádâsâin, já loppâ puátá viljâlemeennâm já kuáđui táárbust.

## 2018
Ive 2018 enâmustáá kulâtteijee enâmeh lijjii Qatar, Luxemburg já Ovtâstum arabiemiirikodeh. Riges oljostaatâ Qatarist paijeelkulâttempeivi lâi ton ive jo kuovâmáánu 8. peeivi. Stuárráábijn enâmijn paijeelkulâttempeivi lâi ton ive Ovtâstum staatâin njuhčâmáánu 15. peeivi, Ruošâst cuáŋuimáánu 21. peeivi, Saksaast vyesimáánu 2. peeivi já Kiinast kesimáánu 16. peeivi. Pyeremuuh enâmeh lijjii Vietnam, Marokko já Kirgisia, moi paijeelkulâttempeeivih lijjii eskin juovlâmáánu pelimuddoost tâi loopâst.

## 2023
Ive 2023 Suomâ paijeelkulâttempeivi lâi njuhčâmáánu 31. peeivi, já maailm paijeelkulâttempeivi lâi porgemáánu 2. peeivi.

## 2024
Ive 2024 Suomâ paijeelkulâttempeivi lâi cuáŋuimáánu 12. peeivi. Taažâ paijeelkulâttempeivi lâi siämmáá peeivi ko Suomâ. Ruotâst tot lâi cuáŋuimáánu 21. peeivi. Arâdumos paijeelkulâttempeivi (11.2.) lâi Qatarist. Meiddei Luxemburgist (20.2.) já Ovtâstum arabiemiirikuudijn (4.3.) uđâsmuvvee luánduriggoduvah kulâttuvvojii loopân tooláá.

Ive 2024 maailm paijeelkulâttempeivi lâi porgemáánu 1. peeivi.

## 2025
Ive 2024 Suomâ paijeelkulâttempeivi lâi cuáŋuimáánu aalgâst, já maailm paijeelkulâttempeivi lâi syeinimáánu 24. peeivi.

## Käldeeh
Jaapaanvađukkâš

thumb|Jaapaanvađukkááh
**Jaapaanvađukkâš** (*Rubus phoenicolasius*) lii šaddo lii váhá siämmáámuđusâš tego vađukkâš-uv.

## Tobdomeerhah
Ubâ šado luávdá ruopsissiähá timmâ nyevvi, mast šaddo lii-uv finnim tieđâlii noomâs nube uási. Nyevvi kávnoo muorjij pirrâ já meid šado nuorâ oovsijn. Taan šaddoost vyeliláá já meid puáris oovsijn láá säägih, váhá tego ruusust, moh čuágguh čuuvtij. Tagareh uásih, main šaddeh myerjih, láá val uáli timáseh, iäge toh luhhoost čuágu.

## Myerjih
Jaapaanvađukkáá myerjih láá váhá sitkásuboh ko vađukkááh já máávus tááhust ucánjáhháá piškeruboh, mut myerjih láá tievâ sääpi. Myerji siste láá ennuv smavvâ keeđgih, váhá tego luámánijn-uv, mut toh láá ucebeh, iäge toh mahten hettii puurrâm iäge pääsi panij kooskân. Myerji ij liijkágin lah mahten táhtáá. Keeđgijd lii älkkee njielâstiđ nuhtán muorjijn. Myerjih láá jyehi tááhust hirmâd njálgáh, já párnááh poreh taid mielâstis. Laddâm myerji lii lilasiähá ruopsâd, já čorohâš lii ränissiähá ruánáá teikâ ooraans.

## Kevttim
Ulmuuh, kiäh láá iskâm rähtiđ jaapaanvađukkáin hilo, láá ettâm, et tot ij lah ollágin šiev juurdâ. Hilloost šadda táhtáá já šlijváá, mii tuše kara já vana, ige tot njade manengin, adai myerji smakkâ láppoo tievâslávt vuošâmist. Myerji moonât máávus meid puolâščuhheest, ige toos ij iššeed sukkârij lasettemgin puolâšân pieijâm ohtâvuođâst. Adai jaapaanvađukkááh iä heivii tälvimyerjin. Áinoo máhđulâšvuotâ lii tastoo rettâdiđ jaapaanvađukkáá muorjijgijn tállân ko toh läddih. Taid puáhtá pieijâđ jugurtân teikâ iiđeedsuohâdân teikâ lahcâjieŋân teikâ hervâttiđ toigijn veik šoddâmpeivikááhu.

## Fáádást eres soojijn

## Käldeeh
Kristin Harila

thumb|Kristin Harila ive 2023
**Kristin Harila** (š. njuhčâmáánu 28. peeivi 1986, Čäcisuálui, Taažâ) lii taažâsämmilâš kuárŋudeijee já oovdeb čyeigee. Sun lii kuárŋudâm puoh čuuhijd, moh pajaneh paijeel 8 000 meetter alodâhân. Maailmist toh láá ohtsis 14.

## Karrieer
Ive 2021 Kristin Harilast šoodâi pegâlmâs, tastko sun kuárŋudij tagarijd vaarijd ko Everest já Lhotse 12 tiijmest, mii lâi ulâttâs talle ko saahâ lii nisonijn. Tastmaŋa sun lii cuovkkim jieijâs ulâttâs kuohtii. Ive 2022 sun kuárŋudij siämmáid vaarijd váhá paijeel 9 tiijmest, já ive 2023 tuše 8 tiijmest.

Ive 2023 poođij nubbe-uv ulâttâs, ko Kristin Harila já nepallâš šerpa-uápisteijee Nima Rinji lává kuárŋudâm puoh 8 000-meetteersijd vaarijd suulân kuulmâ mánuppaajeest. Harila já Rinji lává peessâm 14 vääri čookán 92 peeivist. Oovdeb ulâttâs tohhui ive 2019. Talle brittilâš Nirmal Purja, kii lii kuittâg šoddâm Nepalist, kuárŋudij 14 čokked 189 peeivist.

## Listo vaarij kuárŋudmijn

## Fáádást eres soojijn
* Kristin Harila virgáliih päikkisiijđoh

## Käldeeh
Fuusioreaktio

[thumb|Fuusioreaktio [Piäiváš|Piäiváást]]
[thumb|[Deuterium já tritium fuusioreaktio]]
**Fuusioreaktio** lii vááimusreaktio, mast kyehti kepis aatoomváimus ovtâstuveh lussâdub váimusin. Siämmást luovvân energia, já ohtâ teikâ maŋgâ neutroon teikâ prootoon. Reaktio lii vyestikeeči ovdâmerkkân táválâš aatoomvyeimilágádâsâin kevttum fissioreaktiost, mast uáli lusis vááimus pieđgân já tast šaddeh kyehti keppisub váimus. Fissioreaktio tábáhtuvá ovdâmerkkân taasnijn, main liegâsvuotâ já teedâ láá nuuvt stuárráh, ete reaktio tábáhtuvá spontaanlávt nuuvt kuhháá, ete tääsnist nohá vety. Fuusiolágádâsâin vety kalga lieggiđ já čarviđ liäján, ovdâmerkkân laseráin.

## Historjá
Fuusioenergia pyevtittem luhostui vuosmuu keerdi juovlâmáánust 2022, kuás Lawrence Livermorest leijee National Ignition Facility -ruustig luhostui paijeentoollâđ spontaan vááimusfuusio uánihávt já pyevtittij energia 3,15 megajoule verd. Lágádâs kevttim vist vaaldij tuše 2,05 megajoule energia.

Syeinimáánust 2023 Kaliforniast leijee Lawrence Livermore National Laboratoryst totkeeh luhostuvvii pyevtittiđ fuusioenergia nube keerdi nuuvt, ete prosesân moonâi ucceeb energia ko tast šoodâi.

## Fuusio Piäivást
Piäiváš, tegu eres-uv táváliih tääsnih, pyevtit energia vety fuusio peht. Vety puáhtá muttuđ heliumin maaŋgânáál. Puoh tehálumos vyehi lii kuittâg nk. prootoon-prootoon-kuálus.

 p + p \rightarrow D + e^+ + \nu_e 

 D + p \rightarrow { }^3He + \gamma 

 { }^3He + { }^3He \rightarrow p + p + { }^4He 

## Pirâsustevlâšvuotâ
Fuusioreaktio ij pyevtit šaddovistekaasuid teikâ radioaktiivlijd loppâpyevtittâsâid tego fossiilij puáldimamnâsij teikâ fissioreaktion tuáimee aatoomvyeimi kevttim. Vety finnim lii meid keevâtlávt räjittem. Fossiilliih puáldimamnâseh já uuraan vuod láá tuše rájáliih mereh. Ton lasseen fuusioenergia lii meid pehtilub, tastko ohtâ kiilu vety pyevtit siämmáá verd energia ko 10 miljovn kiillud fossiillii puáldimamnâs.

## Fáádást eres soojijn

*International Fusion Research and Prototype reactor 
*Fusion Science and Technology&ndash; Journal published by the American Nuclear Society 
*Focus Fusion Society 

## Käldeeh
Suándijâš

thumb|Suándijâš
**Suándijâš** (*Geotrupes stercorarius*) lii koppakuorijâššlaajâ, mii kulá sittijáid. Tot ij lah Säämist nuuvtkin táválâš mut kale mäddiláá Suomâst.

## Stuárudâh já tobdomeerhah
Suándijâš lii 2,5 seenti kukkosâš koppakuorijâš. Tot lii čoođâ čappâd. Ton tobdočuárvih láá uánihááh, já toh kasoh olgoskulij. Jyehi jyelgist tast láá maaŋgah smavvâ ruáhih.

## Raavâd
Suándijâš porá šaddoporrei soondijd já tondiet tot kávnoo ain tobbeen, kost lii kärji. Ehidist suándijááh sättih pirâstittiđ-uv käärji.

## Lasanem
Kiđđuv ores já niŋálâs kuáivuv suándileje vuálá joba meetterpele vuáloskulij ulâtteijee skuápu. Niŋálâs kuáivu toos lase sijđoskuápuid. Toid tot tastoo puáhtá lase soondijd já mannee tohon. Maŋeláá tot tappa puoh raaigijd sondijn. Moonijn olgospuáttee suovsah kevttih raavvâdin suándi suullân ive ovdilgo toh sirdâšuveh skuáppumuudon, mast toh motomin puátih olgos rävis suándijâžžân.

## Fáádást eres soojijn

## Käldeeh
Meteor

thumb|Meteor
**Meteor** lii smavvâ keđgipittá, mii puálá áimukeerdist. Meteoreh kaččeh korrâ liävttoin áimukiärdán, já tast šadda kahheem, mon keežild komovuotân kaččee lyeni acâkkistškuátá. Talle uáinoo olmooščaalman täsniluččim. Lyridij tááhust koččâmuš lii meteorčaggeest, mii suullân siämmáá ääigi lii uáinusist siämmáá kuávlust. 

Lyridij juávkku lii finnim noomâs lyyra täsnikovosist, já tot lii puárásumos tubdum meteorjuávkku. Meteoreh áiccojii suullân 2 600 ihheed tassaaš vuosmuu keerdi. Lyridij meteoreh láá kirkkâdeh, motomin nuuvt kirkkâdeh, et toh hämmejeh tullâpáálu. Meteor lii talle tullâpállu, jis tot lii kirkkâdub ko Venus-plaaneet, mii lii täsnialme kirkkâdumos plaaneet.

Sämikielân meteoreh kočoduvvojeh "luččejeijee täsnin".

## Fáádást eres soojijn

## Käldeeh
Serie A 1988–1989 (nisoneh)

**Serie A 1988–1989** lii Italia nisonij jyelgipáálu alemuu liigatääsi 22. paje. Tot aalgij roovvâdmáánu 15. peeivi 1988 já nuuvâi kesimáánu 17. peeivi 1989.

## Juávhuh
Fáárust lijjii ohtsis 16 juávkkud: 3 juávhu Toscanast, 2 juávhu Emilia-Romagnast, 2 juávhu Lombardiast, 2 juávhu Campaniast, 1 juávkku Piemontest, 1 juávkku Venetost, 1 juávkku Marchest, 1 juávkku Latiumist, 1 juávkku Apuliast, 1 juávkku Calabriast já 1 juávkku Sisiliast.

## Lopâlâš tavlustâh
Campania G.B. lii Italia miäštár 1988–1989. Ruopsâdin merkkejum juávhuh koččii Serie A:st vyeleeb liigatáásán. Trani 80 lâi almottittám Serie A 1988–1989 pajan, mut tot ij uásálistám toos. ACF Napoli poođij kuđâdin já Juve Siderno poođij ohtnubálovádin, já tondiet tain ličij lamaš vuoigâdvuotâ uásálistiđ Serie A 1989–1990 pajan, mut loppâloopâst toh iä ubâ almottittámgin toos.




**Ivneh:**
&nbsp;&nbsp;&nbsp;&nbsp;&nbsp; Italia miäštár
&nbsp;&nbsp;&nbsp;&nbsp;&nbsp; Serie B 1989–1990

**Čuággáh:**
2 (vuáittu), 1 (täsispellâ), 0 (táppu)


## Käldeeh
Serie A 1989–1990 (nisoneh)

**Serie A 1989–1990** lii Italia nisonij jyelgipáálu alemuu liigatääsi 23. paje. Tot aalgij čohčâmáánu 23. peeivi 1989 já nuuvâi vyesimáánu 19. peeivi 1990.

## Juávhuh
Fáárust lijjii ohtsis 16 juávkkud: 3 juávhu Lombardiast, 3 juávhu Toscanast, 3 juávhu Campaniast, 2 juávhu Emilia-Romagnast, 1 juávkku Piemontest, 1 juávkku Venetost, 1 juávkku Friuli-Venezia Giuliast, 1 juávkku Latiumist já 1 juávkku Sardiniast.

## Lopâlâš tavlustâh
 lii Italia miäštár 1989–1990. Ruopsâdin merkkejum juávhuh koččii Serie A:st vyeleeb liigatáásán. Giugliano poođij nubben já Modena Euromobil poođij kuđâdin, já tondiet tain ličij lamaš vuoigâdvuotâ uásálistiđ Serie A 1990–1991 pajan, mut loppâloopâst toh iä ubâ almottittámgin toos.




**Ivneh:**
&nbsp;&nbsp;&nbsp;&nbsp;&nbsp; Italia miäštár
&nbsp;&nbsp;&nbsp;&nbsp;&nbsp; Serie B 1990–1991

**Čuággáh:**
2 (vuáittu), 1 (täsispellâ), 0 (táppu)


## Käldeeh
Serie A 1990–1991 (nisoneh)

**Serie A 1990–1991** lii Italia nisonij jyelgipáálu alemuu liigatääsi 24. paje. Tot aalgij čohčâmáánu 22. peeivi 1990 já nuuvâi kesimáánu 1. peeivi 1991.

## Juávhuh
Fáárust lijjii ohtsis 16 juávkkud: 4 juávhu Toscanast, 2 juávhu Piemontest, 2 juávhu Lombardiast, 2 juávhu Campaniast, 1 juávkku Venetost, 1 juávkku Friuli-Venezia Giuliast, 1 juávkku Emilia-Romagnast, 1 juávkku Latiumist, 1 juávkku Sisiliast já 1 juávkku Sardiniast.

## Lopâlâš tavlustâh
 lii Italia miäštár 1990–1991. Ruopsâdin merkkejum juávhuh koččii Serie A:st vyeleeb liigatáásán.




**Ivneh:**
&nbsp;&nbsp;&nbsp;&nbsp;&nbsp; Italia miäštár
&nbsp;&nbsp;&nbsp;&nbsp;&nbsp; Serie B 1991–1992

**Čuággáh:**
2 (vuáittu), 1 (täsispellâ), 0 (táppu)


## Käldeeh
Listo lavluin, moh pessii Hit Parade Italia -listo njunošân ive 1978 (Italia)

Taat lii listo pitáin, moh pessii Hit Parade Italia -listo njunošân ive 1978.

## Listo

### Artisteh, kiäh pessii Hit Parade Italia -listo njunošân ive 1978

## Käldeeh
Almosvalastâllâm maailmmiäštárkištoh 2023 – Nisonij stávránjuškim

Ive 2023 almosvalastâllâm maailmmiäštárkištoin **nisonij stávránjuškim** uárnejui porgemáánu 21.–23. peeivi. MM-kollemiitaal vuoittijn australialâš Nina Kennedy já haldâšeijee olympiavyeittee, ovtâstumstaatâlâš Kate Moon puátusáin 490&nbsp;cm. Wilma Murto vuoitij pronssimiitaal puátusáin 480&nbsp;cm.

## Rätkim
### Puátuseh
Finalân: 4,65&nbsp;m (Q) teikâ 12 pyeremussâd puáđusid (q).

## Fiinaal
### Čuákánkiäsu
Kištoin kuttâ njuškejeijee pessii paijeel 475&nbsp;cm. Mitalistij lasseen slovenialâš Tina Šutej, sveiccilâš Angelica Moser já eŋlandlâš Molly Caudery luhostuvvii tast. Ovdil 480&nbsp;cm tuše Murtost já Moonist lijjii putes pevdikirjeh, ađai sunnust ij lamaš ohtâgin kočâttem. Šutej já Kennedy láin kočâttâm 475&nbsp;cm:ist ohtii. Moserist já Cauderyst vist ton čođâldittem luhostui eskin kuálmádáin irâttâssáin. Šutej já Kennedy tarbâsáin tuše oovtâ irâttâs 480&nbsp;cm:ist. Moon kuođij 475&nbsp;cm njuškiihánnáá. 480&nbsp;cm:ist sun feilij ohtii, mut luhostui nubbijn irâttâssáin. Murto njuškij taan aloduv vuossâmuin irâttâssáin, já návt sust šoodâi kištoi jođetteijee. Moser feilij kulmii, já sun koočâi kištoin. Caudery feilij kuohtii, mut sun meridij sirdeđ majemuu irâttâsâs 485&nbsp;cm:ân, tastko hyeneeb pevdikirje tiet sust ij liččii lamaš máhđulâšvuotâ lappâđ eres njuškejeijeid veik sun ličij-uv luhostum ton aloduvvâst. Sun feilij meid majemuu irâttâsâs, mon maŋa kištoin lijjii innig nelji njuškejeijee. Kennedy já Moon peesáin paijeel 485&nbsp;cm, mut Murto ij. Sun kočâttij kulmii, já návt sun monâttij máhđulâšvuođâ peessâđ kyevti pyeremuu juávkun. Tina Šutej-uv feilij puoh kulmâ irâttâs 485&nbsp;cm:ist. Tastko sust lâi ohtâ kočâttem 475&nbsp;cm:ist já Murtost ij ohtâgin ovdil 485&nbsp;cm, te syemmilâš finnij pronssimiitaal. Kennedy já Moon njuškijn vala 490&nbsp;cm paijeel, mut suoi feilijn 495&nbsp;cm:ist. Ko sunnuu kooččâtmij mereh lijjii siämmááh, te suoi láin vala-uv täsitiileest. Njuolgâdusâi mieldi täsitiileest leijee valastâlleeh uážžuh sooppâđ jiejah, ete juátkojeh-uv sii kištoh vâi jyehih-uv sij vuáitu. Kennedy já Moon meridáin jyehiđ vuáitu, já návt kuábbáást-uv šoodâi uđđâ maailmmiäštár.
### Puátuseh
Fiinaal aalgij porgemáánu 23. peeivi tme 19.30.

## Käldeeh
Chandrayaan-3

thumb|Chandrayaan-3
**Chandrayaan-3** lii indialâš luođân, mii luhostui siäivuđ Mánudáá maadânäävi alda porgemáánu 23. peeivi 2023. Ovdil India tuše Ovtâstum staatah, Sovjetlitto já Kiina láá luhostum siäivuđ Mánudâžân luođânáin. Oovdeb keerdi tast luhostui Kiina ive 2018 Chang'e 4 -luođânáin, mii lâi meid vuosmuš, mii peesâi Mánudáá sevŋis piälán.

India oovdeb irâttâsâst keevâi hyeneeht: ive 2019 vuolgâttum Chandrayaan-2 pieđgânij talle ko tot teeivâi mánudáá asan. Taan keerdi indialiih luhostuvvii viijmâg nuuvt kočodum timmâ siäivumist, ađai tast ete luođân siäilu toimânavcâlâžžân siäivum maŋa.

## Ulme
Luođân já ton fáárust puáttám muávloo nurrii tiäđuid Mánudáá asseest. Mánudáá maadânääpi lâi tolebáá tutkâmettum kuávlu já India komovuotâtutkâmušorganisaatio mield uáli mielâkiddiivâš tutkâmušlávt, tastko tot lii uásild suoivust, mii lasseet tuotânálásâšvuođâ jieŋâčáittusij finniimist. Jieŋâ kavnum ličij tergâd, vâi Mánudáást puávtáččij máhđulávt leđe motomin olmoošaassâm.

## Instrumenteh
Rakkeet, mii vuolgij Srihakota komovuotâhamânist syeinimáánust, siskeldij kulmâ tieđâlii instrument: muávloo, mii jotá tutkâmuškuávlust já norá tiäđuid pirrâsistis; siäivoo, mii jođettij muávloo já siskeeld jieškote-uvlágánijd tieđâlijd piergâsijd; já jođettemmooduul, mii jođettij siäivoo Mánudáá juurrâmrađan já paasij toho porgâđ tutkâmuš eksoplanetijn.

## Fáádást eres soojijn

## Käldeeh
Listo lavluin já albumijn, moh pessii listo njunošân ive 2000 (Italia)

Taat lii listo pitáin já albumijn, moh pessii Italian Charts -sijđostuv listo njunošân ive 2000.

## Listo

## Käldeeh
Šoddâmpeivi

thumb|Šoddâmpeivikákku
**Šoddâmpeivi** puáhtá merhâšiđ peeivi, kuás olmooš lii šoddâm, teikâ tuon peeivi ihepeeivi. Jyehi olmooš lii ohtâ šoddâmpeivi ivveest tiätu peivimere. Spiekâstâhhân láá ulmuuh, kiäh láá šoddâm kárgámpeeivi 29. kuovâmáánu. Sist lii šoddâmpeivi (masa) jyehi niäljád ive.

## Historjá
Šoddâmpeeivi äärbist láá maaŋgah mainâseh. Motomij mainâsij mield šoddâmpeiviärbi lii álgám Euroopist. Kuhháá tassaaš ulmuuh uskuu, et paas jiegah aldanii ulmuid eidu šoddâmpeeivi ääigi, nuuvt et šoddâmpeivisáŋgár suojâlem tiet peerâ já usteveh pottii kolliistâllâđ já "vahtiđ" juhlekáálvu. Sij uskuu, et positiivliih luhotuáivuttâsah, muusik já juhlelarmâ tiptii paas jiegâid olgoláá. Meiddei jo tovláá Egyptist šoddâmpeeivijn onnui tärhis loho, tastko šoddâmpeivi lâi njuolgist ohtâvuođâst kulttuurân tehelii astrologian. Já ain motomeh skihtejeh tom, kogobeht planeteh láá almeest eidu ulmuu šoddâmääigi já maid taat meerhâš ulmuu luándu já luho já eellim uáinust.

Mainâsij mield kákku- já kintâlärbi lii álgám antiik Kreikkaast, kost jurbâ teikâ Mánudáá hámásâš kákku tolvui Artemis, Mánudáá immeel, temppâlân. Kááhu kinttâleh cokkiittuvvojii, vâi kákku-uv čuovviiččij tego Mánudâš, já čuovâ vuolgâttičij rukosijd já signaalijd Artemisân. Kinttâlij posolem lii-uv utken maaŋgâ kulttuur šoddâmpeeivijn. Taat lii finnim aalgâs taggaar oskomušâst, et joskis tuoivâ soodâst aalman časkâdum kinttâlij suovâ fáárust toin naalijn, et imeleh tom kuleh. Šiev luho tiätá tot, jis šoddâmpeivisáŋgár luhostuvá časkâdiđ kinttâlijd kááhu alne ovttáin possoolmáin.

## Fáádást eres soojijn

## Käldeeh
Stuorrâlodde

**Stuorrâlodde** (*Larus argentatus*) lii stuorrâ lodde, mii kulá riddoluudij laahkon. Puárásumos Suomâst riegistum stuorrâlodde lii lamaš masa 33 ihheed puáris.
## Stuárudâh já tobdomeerhah
Stuorrâlodde lii 54–60&nbsp;cm kukke já tiäddá 640–1&nbsp;700&nbsp;g. Ton suájákejij koskâ lii 123–148&nbsp;cm.
thumb|left|Stuorrâlode lavdâm

## Lavdâm
Stuorrâlodde iälust riddokuávluin já motomin meiddei sisenâmist. Tom kuáhtáá iänááš Euroop taveviestâr- já taveoosijn. Suomâst stuorrâlodde pessee suáluikuávluin já siseennâm stuárráámuin jaavrijn Koskâ-Laapi räi. Suomâst stuorrâlodde lii luokattâllum hiäjulum šlaaijân Ive 2019 rääjist, tastko nääli lii kiäppánâm. Ovdil 2019 tot lâi luokattâllum eellimvuáimálâš šlaaijân.

## Lasanem
Suomâst maneh almostuveh piervâlân cuáŋui-vyesimáánust. Niŋálâs mannee 2–3 mane, maid niŋálâs já ores kuohtuuh läälliv 25–28 peivid. Uđâgááh vyelgih piervâlist 6–7 oho ahasâžžân.

## Raavâd
Stuorrâlodde lii puohporree. Tot porá kuolijd já njuovâduvâid, rapuelleid, lapsemááđuid, eres luudij moonijd já uđâgáid, pasâttâsâid já elleid, moh láá jáámmám jotoluv keežild.

## Fáádást eres soojijn

## Käldeeh
Ziggo Dome

thumb|right|Ziggo Dome ive 2013
thumb|right|Ziggo Dome ive 2015
**Ziggo Dome** lii maaŋgâtooimâhalli já sisareena Amsterdamist, Vuáládâhenâmijn. Toho čäähih maksimaallávt 17&nbsp;000 olmožid ohtân siisâ.

## Sajadâh
Ziggo Dome lii čujottâsâst De Passage 100 Bijlmermeer kaavpuguásist Amsterdamist, Vuáládâhenâmijn. Areena lii suulân 9&nbsp;km Amsterdam uáiviryevdirađesajattuvvâst maadânuortâs já suulân 17&nbsp;km Schiphol kirdemkiedist nuortâs. Tot lii jyelgipálluseervi AFC Ajax päikkistadion Johan Cruijff ArenA paaldâst.

Areenan piäsá älkkeht juávkkujotoluvváin. Tot lii tuše 650&nbsp;m keččin Strandvliet metrosajattuvvâst já 800&nbsp;m keččin Amsterdam Bijlmer ArenA -ryevdirađe- já metrosajattuvvâst. 

## Fáádást eres soojijn

* Virgáliih nettisiijđoh 

## Käldeeh
Antalya Open 2017 – Kuáhtásspellâ

Taat lâi vuossâmuš tohe, ko Antalya Open uárnejui. Turnam spellui sinokiedijn. Tot aalgij kesimáánu 26. peeivi já nuuvâi syeinimáánu 1. peeivi.

Finalist Yūichi Sugita vuoitij Adrian Mannarino 6–1, 7–6(7–4). Taat lâi Sugita vuossâmuš miäštárvuotâ ATP-turnaamist.

## Saijejum spelleeh
Nelji pyeremuu spellee ranking-listo mield algâttii nube kiärdust.

## Turnammuorâ

### Pelifinaleh já fiinaal

### Turnammuorâ pajeuási

### Turnammuorâ vyeliuási

## Kočâttemspeelah

### Saijejum spelleeh

### Kočâttemspeelâi vyeitteeh
Čuávuvááh spelleeh láá vuáittám kočâttemspeelâid, já nuuvt sij láá peessâm eidusii turnaamân:

### Lucky losereh
Čuávuvááh spelleeh lává táppám kočâttemspeelâi finalist, mut suoi lává peessâm eidusii turnaamân lucky loserin:

### Kočâttemspeelâi kaavio
#### Kočâttemspeelâi vuossâmuš vyeittee

#### Kočâttemspeelâi nubbe vyeittee

#### Kočâttemspeelâi kuálmád vyeittee

#### Kočâttemspeelâi niäljád vyeittee

## Käldeeh
Geometria

[pienoiskuva|[Jurbâdâs, ellips, paraabel, hyperbel]]
**Geometria** (toovláá kreikâkielân γεωμετρία *eennâmmittedem* < γῆ (gê, *eennâm*) +‎ μετρέω (metréō, *mittediđ*) +‎ -ῐ́ᾱ (-íā = abstraktlâš denominaal syergis)) lii matematiik syergi.

## Jyehim
Geometria puáhtá jyehiđ ovdâmerkkân čuávuvávt:
*Täsigeometria – kyevtuulâtlâš geometria
*Saijaavuotâgeometria – kuulmâuulâtlâš geometria
*Euklidisâš geometria – geometria, mast kiävttoo euklidisâš paralleelpostulaat; ovdâmerkkân škoovlâst uápis täsi- já komovuotâgeometria
*Epieuklidisâš geometria – geometria, mast kiävttoo miinii eres ko euklidisâš paralleeljiešvuotâ; ovdâmerkkân geometria páálu asseest
*Analyyttisâš geometria – koordinaatsysteemist leijee kovosij já pitái analysistem ovtâlduvâi já epiovtâlduvâi vievâst

Trigonometria vievâst puáhtá čuávdiđ numeerlávt maaŋgâid geometrisijd čuolmâid.

## Fáádást eres soojijn

## Käldeeh
Issát Sámmol Hætta

**Issát Sámmol Hætta**, meid **Issát Sámmol Heatta** ( já ; š. 1952) lii tavesämmilâš kirječällee, tivtâsteijee, jurgâleijee, máttáátteijee já musikkár.

## Palhâšumeh
Pessijâšlávurduv 2010 sun vuoitij Áillohaš-muusikpalhâšume.

## Diskografia
### Noomáin ''Issát Sámmol''
* 2017 – *[[Biggevuopmi čuorvu]]*

### Nurâldâhskiäruh
Hættast láá pitáh čuávuváin nurâldâhskiäruin:

* 2008 – Sámi Grand Prix '08, pittáin *Junnána Ole Máhtte*
* 2010 – Sámi Grand Prix '09, pittáin *Per Ole*
* 2016 – Sámi Grand Prix 2014 & 2015, pittáin *Amás niidii*
* 2018 – Sámi Grand Prix 2016, pittáin *Siv Kristine*

## Käldeeh
Sari Essayah

**Sari Miriam Essayah** (š. 21. kuovâmáánu 1967 Haukivuori) lii syemmilâš ristâlâšdemokraatij politikkár, minister sehe oovdiš kištoväzzee. Sun šoodâi maailmmiäštárin ive 1993. Essayah lii toimâm piäluduvâs saavâjođetteijen ive 2015 rääjist sehe Suomâ eennâm- já meccituáluministerin kesimáánu 2023 rääjist.

Suomâ Ristâlâšdemokraatlii piäládâhân kullee Essayah lâi piäluduvâs iävtukkâssân ive 2024 presidentvaaljâin. Aalmugovdâsteijen sun lii toimâm ivij 2003–2007 já uđđâsist ive 2015 rääjist. Ivij 2009–2014 Essayah lâi Euroop parlament jeessân. 

Kištoväzzen Essayah lii ive 1993 maailmmiäštár Stuttgartist sehe ive 1994 euroopmiäštár Helsigist. Essayah väljejui Ive nissoonvalastâllen  kuohtii, ivij 1993 já 1994. Essayah juuvsâi jieijâs valastâllâmkarrieer ääigi čiččâm Suomâ ulâttâssâd, moh láá ain vyeimist. Škovliittâsâs tááhust sun lii kävppitiettui maister Vaasa ollâopâttuvâst 1995.

Essayah stivriimist ristâlâšdemokraatijn lii šoddâm konservatiivlâš  almospiäládâh, mii viggá juksâđ movtijdittee vuáđutorvo já páihálii sovâlâšvuođâ, sehe piäludâh adeličij perruid já puárisulmui tiipšon lase ruuđâ.

Ive  2016 rääjist Essayah lii lamaš  Almugijkoskâsii olympiakomitea  jeessân. Sun lii komitea káávcád syemmilâš jeessân.

## Valastâllâmkarrieer
Essayah ovdâstij aktiivvalastallâmäiginis Lapinlahden Veto-juávhu. Sun šoodâi 18-ihásij EM-kištoin ive 1985 Cottbusist 5&nbsp;000 meetter väzzimist 11:áidin. Rooma MM-kištoin 1987 sun lâi 10 kilomeetter väzzimist oovcenubálovváád já Budapest halli-EM-kištoin ive 1988 3&nbsp;000 meetter määđhist oovcád. Ive 1989 sun finnij proonsi Duisburg universiadij viiđâ kilomeetter määđhist. Siämmáá ive Essayah välmejeijen poođij Juha Väätäinen.

Essayah poođij Split EM-kištoin ive 1990 10&nbsp;kilomeetter väzzimist viđâdin. Sevilla sisrođij MM-kištoin ive 1991 sun hilgui  3&nbsp;000&nbsp;meetter kištoost. Maŋeláá siämmáá ive sun vuoitij kole  Sheffield universiadijn já proonsi Tokio MM-kištoin aigijn 43.13. Ive 1992 Barcelona olympialijn sun lâi niäljád.

Essayah lâi Toronto sisrođij MM-kištoin ive 1993 čiččâd 3&nbsp;000&nbsp;meetter väzzimist. Siämmáá ive maailmcupist sun šoodâi nubben já vuoitij maailmmiäštárvuođâ Stuttgart kištoin aigijn 42.59. Paris halli-EM-kištoin 1994 sun lâi kuuđâd já vuoitij maŋeláá siämmáá ive kole Helsig EM-kištoin aigijn 42.37. Göteborg MM-kištoin 1995 sun lâi niäljád suomâulâttâsaigijn 42.20. Atlanta olympialijn 1996 sun lâi kutnubálovváád, já sun lopâttij väzzimkarrieeris taan kištopuudâ maŋa. Sun väljejui Ive nissoonvalastâllen ivij 1993 já 1994.

## Pooliitlâš karrieer
Essayah lii ohtâ tain Suomâ politikkárijn, kote lii čokkám kieldâstiivrâst, ovdâskoddeest, Euroop parlamentist já lii lamaš meid iävtukkâssân presidentvaaljâin. 

Essayah lâi ristâlâšdeokraatij presidentiävtukkâs ive 2012 presidentvaaljâin. Sun finnij 2,5 % jienâin.   Vaaljâi nube paajeest Essayah tuárjui Sauli Niinistö valjim.

## Priivaateellim
Sari Essayah eeči lii marokkolaš já enni syemmilâš. Essayah pelikyeimi lii Robert Knapp, já sunnust láá kyehti nieidâ: Noora já Nea.

## Käldeeh
Biggevuopmi čuorvu

***Biggevuopmi čuorvu*** lii tavesämmilâš musikkár Issát Sámmol Hætta vuossâmuš studioalbum. Tom almostitij ive 2017 sämmilâš skiärrumerkkâ Rieban. Skiärust láá 27 laavlâd já juáigusid.

## Pittálisto

## Fáádást eres soojijn
* ''Biggevuopmi čuorvu'' discogs.com -sijđostuvvâst

## Käldeeh